David Guion

David Guion (s. 30. syyskuuta 1967) on ranskalainen jalkapallovalmentaja ja entinen puolustaja. Joulukuusta 2023 lähtien hän on toiminut Troyes'n päävalmentajana.  

Ura

Guion aloitti pelaajauransa Lillen organisaatiossa ja nousi reservijoukkueen kautta edustusmiehistöön kaudella 1988/89. Hän pelasi kahdella ensimmäisellä kaudellaan suhteellisen säännöllisesti, mutta putosi kaudella 1990/91 penkille ja siirtyikin kauden jälkeen SCO Angersin. Guion kuului seuran avainpuolustajien joukkoon ja pääsi kauden 1992/93 päätteeksi juhlimaan nousua pääsarjaan. Kausi 1993/94 jäi Guionin uran viimeiseksi liigatasolla, ja hän esiintyi Angersin alakerrassa 26 ottelussa. Kauden jälkeen hän siirtyi Sedaniin, josta ura jatkui Ligue 2 -tasolla FC Mulhousen ja Red Starin joukkueissa. Uransa kaksi viimeistä kautta Guion pelasi Istres'ssä ja lopetti uransa vuonna 2001.

Valmennusuransa Guion aloitti kaudella 2010/11 Chambéryn päävalmentajana. Hän luotsasi amatöörijoukkueen Ranskan cupissa sensaatiomaisesti puolivälieriin pudottaen matkalla FC Sochaux'n, Stade Brestin ja AS Monacon. Kauden jälkeen Guion siirtyi AS Cannesin päävalmentajaksi.CANNES : GUION NOMMÉ  Mercato365. 20.7.2011. Viitattu 22.6.2018.  Hän erosi tehtävästään kuitenkin jo tammikuussa 2012.David Guion quitte l'AS Cannes Nice-Matin. 2.1.2012. Viitattu 22.6.2018.  Helmikuussa 2012 hänestä tuli loppukaudeksi US Boulognen apuvalmentaja.BOULOGNE : DAVID GUION ENTRAÎNEUR-ADJOINT  Football365. 7.2.2012. Viitattu 22.6.2018. 

Kesällä 2012 Guion siirtyi Stade Reimsin organisaatioon reservijoukkueen valmentajaksi.David Guion Football Database. Viitattu 22.6.2018.  Huhtikuussa 2016 Guion toimi lyhyen aikaa Reimsin edustusjoukkueen päävalmentajana Olivier Guéganin potkujen jälkeen. Kesällä 2017 hänet nostettiin uudelleen Reimsin päävalmentajaksi.Reims: David Guion, un nouvel entraîneur avec beaucoup d'ambitions Debyyttikaudellaan Guion luotsasi Reimsin Ligue 2:n mestariksi ja joukkue nousi kahden kauden tauon jälkeen pääsarjatasolle.Ligue 2 : Reims champion et promu en Ligue 1 Europe 1. 20.4.2018. Viitattu 22.6.2018.  

Guionin johdolla Reims säilytti sarjapaikkansa ja sijoittui yllättäen liigassa kahdeksanneksi, mikä oli seuran historian paras sijoitus. Kaudella 2019/20 Reims jatkoi hyviä esityksiään Guionin alaisuudessa ja sijoittui maaliskuussa koronapandemian vuoksi päättyneellä kaudella kuudenneksi. Seura selvisi sijoituksensa myötä Eurooppa-liigan karsintoihin. Europelit päättyivät kuitenkin jo karsintatappioon Fehérvárille. Kausi 2020/21 oli Guionin aikakauden heikoin ja Reims sijoittui liigassa sijalle 14. Kauden jälkeen Guion jätti seuran.Ligue 1 : David Guion quittera Reims à la fin de la saison L'Equipe. 16.4.2021. Viitattu 20.7.2021. 

Helmikuussa 2022 Guionista tuli Ligue 1:n viimeiseksi juuttuneen Girondins Bordeaux'n päävalmentaja.David Guion, nouvel entraîneur de Bordeaux : « Cette mission me semblait faite pour moi » L'Equipe. 18.2.2022. Viitattu 21.2.2022.  Guionin debyyttiottelussa Bordeaux pelasi 1–1 tasapelin AS Monacon kanssa.Bordeaux draw with Monaco on Guion debut Ligue 1.com. 20.2.2022. Viitattu 21.2.2022.  Guion ei onnistunut kuitenkaan kääntämään Bordeaux'n tuloksia parempaan suuntaan, vaan joukkue putosi kauden jälkeen Ligue 2:een.Bordeaux all-but relegated after Lorient draw Ligue1.com. 14.5.2022. Viitattu 21.12.2023. </ref> Guion jatkoi Bordeaux'n päävalmentajana putoamisesta huolimatta. Tavoitteena oli nostaa seura takaisin pääsarjaan, mutta se jäi haaveeksi Bordeaux'n fanien kentälleryntäyksen keskeytettyä joukkueen viimeisen sarjaottelun Rodezia vastaan.Bordeaux loses chance for Ligue 1 promotion after fan storms field and pushes player Yahoo. 13.6.2023. Viitattu 21.12.2023.  Guionin pesti päättyi lopulta potkuihin lokakuussa 2023, kun Bordeaux oli Ligue 2:ssa vasta sijalla 13.Official | David Guion sacked as Bordeaux manager Getfootballnewsfrance.com. 7.10.2023. Viitattu 21.12.2023. 

Joulukuun alussa 2023 Guionista tuli Troyes'n päävalmentaja.David Guion, nommé entraîneur de l’équipe première estac.fr. 6.12.2023. Viitattu 21.12.2023.  Guionin johdolla Troyes oli Ligue 2:ssa ollen kauden päätteeksi 17:s. Joukkue säilytti sarjapaikkansa vain, koska Bordeaux pudotettiin taloudellisten syiden vuoksi sarjaporrasta alemmas. Elokuussa 2024 Troyes ilmoitti hetki ennen kauden alkua pidättäneensä Guionin tehtävistään.Troyes suspend David Guion one week before Ligue 2 opener Hänet korvattiin Stéphane Dumontilla elokuun puolivälissä.ref>Stéphane Dumont, nouvel entraîneur des Bleu et Blanc !</ref>

Meriitit

 Ligue 2:n mestaruus: 2018

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1967 syntyneet
Luokka:Elävät henkilöt